Diari Oficial de la Generalitat Valenciana


Sumari del DOGV 9746, del 15-12-2023 (2023/11761)

RESOLUCIÓ de 19 d'octubre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual número 5, d'ampliació del cementeri del Genovés. Expedient 074/4286-DID.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11535


Data del document
:   19-10-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 19 d'octubre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual número 5, d'ampliació del cementeri del Genovés. Expedient 074/7764-QKK. [2023/11534]  
De conformitat amb l'article 53.7, del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 074/5425-IAW, el Genovés (València).  
«Informe ambiental i territorial estratègic  
Tràmit: modificació puntual número 5, ampliació del cementeri.  
  
Promotor: Ajuntament del Genovés.  
Autoritat substantiva: Comissió Territorial d'Urbanisme de València.  
Localització: Terme municipal del Genovés.  
Expedient: 074 - 2020 - EAE.  
La Comissió d'Avaluació Ambiental, en sessió celebrada el 15 de juliol de 2021, va adoptar el següent:  
Acord:  
Vista la proposta d'informe ambiental i territorial estratègic de la modificació puntual número 5 d'ampliació del cementeri del Genovés, en els termes següents:  
En data 6 de novembre de 2020 ha tingut entrada en el Servei d'Avaluació Ambiental Estratègica una sol·licitud d'inici de l'avaluació ambiental i territorial estratègica de la modificació puntual número 5 d'ampliació del cementeri del Genovés.   
A) Documentació presentada  
La sol·licitud d'inici, remesa pel Servei Territorial d'Urbanisme de València, està acompanyada de l'esborrany de la modificació del pla i document inicial estratègic amb els continguts de l'article 50 (procediment simplificat), de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital.  
A més, la proposta incorpora un estudi hidrogeològic.  
B) Planejament vigent  
El planejament municipal vigent consisteix en un Pla general aprovat definitivament per Resolució de 6 de setembre de 2006 (BOP de 09.10.06). El Pla va ser avaluat ambientalment a partir del qual es va emetre una declaració d'impacte ambiental el 21 de juny de 2005. (Exp. 233/04 AIA)  
C) Descripció, objecte i justificació.  
Es pretén ampliar l'actual cementeri, de 3.642,43 m², atés que es troba al límit de la seua capacitat. Es troba a uns 400 metres al nord del nucli urbà.  
El cementeri està classificat en el planejament vigent com a xarxa primària, equipament PID-4 infraestructura servei urbà. Se situa en sòl no urbanitzable de protecció genèrica.  
La proposta s'adaptarà al Reglament de policia sanitària mortuòria, per a això es delimitarà un perímetre de 25 metres de sòl dotacional.  
  
Es plantegen dues alternatives.  
Alternativa 1: es garantirà el servei durant 25 anys.  
Alternativa 2: de major superfície, ja que inclourà instal·lacions complementàries al cementeri.  
  
(m²) Actual cementeri Ampliació Prot. Perímetre Total  
Alternativa 1 3.642,43 1.564,31 10.194,47 15.398,21  
Alternativa 2 3.642,43 6.428,55 13.312,48 23.383,46  
  
D) Document inicial estratègic: possibles efectes sobre el medi ambient.  
S'han aportat dues alternatives a més de la 0. També s'ha descartat la possibilitat de situar el cementeri en un altre lloc.  
El sòl és argilenc, la qual cosa caracteritza l'orografia i característiques del lloc:  
Formes fortament ondulades a conseqüència de la facilitat d'erosió causada per la pluja.  
Presència d'antics buits miners que extreien l'argila, amb difícil drenatge de l'aigua acumulada.  
Capacitat agrària moderada.  
Escassa possibilitat de recàrrega dels aqüífers o de contaminar el subsol.  
L'ampliació del cementeri s'integra amb el ja existent, per la qual cosa no apareixen nous elements distorsionadors del paisatge.  
No s'esperen afeccions sobre el medi més que les pròpies que són originades per la construcció de les edificacions.  
Fins a la data no s'han detectat efectes sobre el medi provocats pel cementeri existent.  
El promotor justifica l'avaluació ambiental pel procediment simplificat al no produir-se efectes sobre el medi ambient.  
E) Consultes  
Per part de la Subdirecció General d'Avaluació Ambiental la documentació aportada s'ha sotmés a consulta a les següents administracions afectades:   
  
Consulta Informe Administració pública consultada  
19.11.20 11.06.21 Servei d'Infraestructura Verda i Paisatge  
 01.07.21 Servei de Planificació Territorial  
19.11.20 25.06.21 Subdirecció General de Mobilitat (Planificació)  
19.11.20 05.02.21 DG de Salut Pública i Addiccions  
 04.11.20 Servei Territorial d'Urbanisme  
19.11.20 18.12.20 Confederació Hidrogràfica del Xúquer  
  
  
Nota: els informes rebuts es poden consultar, una vegada s'emeta aquest IATE, en la pàgina web http://agroambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica  
  
F) Identificació i valoració dels possibles efectes sobre el medi ambient  
D'acord amb el que s'estipula en l'article 46.3 de la LOTUP, l'òrgan ambiental i territorial determinarà, considerant els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals fan referència els articles 48.d i 51.1 de la LOTUP.  
- Urbanisme.  
El 4 de novembre de 2020, el Servei Territorial d'Urbanisme de València emet un informe favorable en què assenyala que l'aprovació definitiva serà autonòmica i l'òrgan ambiental també és l'autonòmic, ja que no s'emmarca en cap dels casos de l'article 48.c de la LOTUP.  
  
A més, des del punt de vista de les seues competències, no plantegen objeccions a la proposta.  
- Ordenació del territori  
El Servei de Planificació Territorial ha emés un informe en què assenyala que a la vista de les dimensions de l'ampliació proposada no es deriven efectes significatius sobre l'ordenació del territori d'acord amb l'assenyalat en l'ETCV.  
- Paisatge.  
De conformitat amb el que estableix la LOTUP, el paisatge actuarà com a criteri condicionant en la planificació territorial i urbanística.  
En l'informe del Servei d'Infraestructura Verda i Paisatge s'indica que la introducció d'una nova edificació tindrà efectes en el paisatge i serà necessari que s'adopten una sèrie de mesures.  
Les mesures que s'hauran d'introduir en les normes urbanístiques per a l'execució de l'edificació es descriuen en aquest informe i, principalment, es pretén que les noves edificacions tinguen una imatge unitària amb l'existent a fi d'adoptar similars característiques i tipologies.  
- Llits  
Al nord-est, però allunyat, es troba el barranc del Miralbó. La Confederació Hidrogràfica ha informat que no afecta cap llit públic, ni les seues zones de servitud i policia.  
- Vulnerabilitat als aqüífers  
Així mateix, a fi de garantir que no hi ha risc potencial d'afectació de les aigües subterrànies, l'article 43 del Decret 39/2005, estableix que la idoneïtat del terreny ha de ser comprovada mitjançant un estudi hidrogeològic.  
S'ha elaborat aquest estudi que conclou que l'afecció a les aigües subterrànies és molt baixa. A més que el subsol té un elevat poder depurador, no s'han detectat aqüífers davall del cementeri.  
  
- Nou cementeri.  
Per a l'emplaçament de cementeris de nova construcció, o ampliació dels existents, resulta aplicable, i així es detalla en la documentació, l'apartat 2 de l'article 42 del Decret 195/2009, de 30 d'octubre, del Consell, pel qual s'aprova la modificació del reglament pel qual es regulen les pràctiques de policia sanitària mortuòria en l'àmbit de la Comunitat Valenciana, aprovat pel Decret 39/2005, de 25 de febrer, del Consell.  
  
“2. En tot cas, l'emplaçament haurà de garantir un perímetre de protecció de 25 metres que, quan hi haja planejament, ha d'estar qualificat com a zona dotacional, i lliure de tota classe de construccions.”  
  
En els plànols d'ordenació s'ha representat gràficament aquesta franja de 25 metres al no haver-hi construccions dins d'aquesta.  
- Recursos hídrics.  
A l'efecte de l'article 25.4, del text refós de la Llei d'aigües, la Confederació requereix que en la documentació es justifique la demanda prevista i l'origen de l'aigua per a satisfer-la.  
- Infraestructures viàries  
L'accés al cementeri es produeix per un camí local des de la CV-610 de titularitat autonòmica. El Servei de Planificació ha informat que no es produeixen afeccions significatives a aquesta, ja que no es preveuen canvis rellevants en el volum o tipus de trànsit.  
- Salut humana.  
S'ha rebut un informe de la Direcció General de Salut Pública i Addiccions en el qual s'indiquen les precaucions que s'han d'adoptar, entre les quals es poden destacar:  
“S'hauran d'utilitzar sistemes que garantisquen una certa estanquitat de la seua estructura i, al mateix temps, permetran la suficient ventilació per porositat. El sistema ha d'evitar l'eixida a l'exterior de líquids i olors i facilitar la destrucció del cos, a fi d'aïllar totalment aquest procés del medi, per raons sanitàries i d'higiene.”  
Per tal d'evitar la proliferació de mosquit tigre (Aedes albopictus), s'hauran de posar en marxa durant la fase d'obres les mesures necessàries per a evitar xicotetes acumulacions d'aigua que es puguen convertir en focus de cria de l'espècie.  
G) Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic, mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
H) Valoració ambiental d'acord amb els criteris de l'annex VIII de la LOTUP  
1. Per les característiques dels plans i programes:  
La modificació puntual plantejada no estableix el marc per a projectes sotmesos a avaluació d'impacte ambiental i la incidència sobre el Pla general que modifica és mínima i no influeix en altres plans de rang inferior.  
No presenta nous efectes ambientals significatius sobre el medi ambient i no té cap incidència en el model territorial ja aprovat.  
  
Quant al consum de recursos (subministraments d'aigua, energia, xarxa de sanejament i accessos) no s'han descrit en la documentació, encara que es pot suposar per la dimensió de la modificació que no suposaran una gran variació respecte a l'existent.  
Tampoc s'ha aportat un estudi sobre les necessitats superficials requerides en funció del nombre de defuncions.  
Per a decantar-se per una de les dues alternatives proposades serà necessari conéixer els dos aspectes anteriors (consum de recursos, nombre de defuncions).  
2. Per les característiques dels efectes i de l'àrea probablement afectada:  
La modificació afecta una zona de qualitat ambiental mitjana-baixa, que no afecta espais protegits o elements de la flora, la fauna o patrimoni cultural protegits. La zona està afectada per antigues pedreres d'extracció d'argila, per la qual cosa està altament antropitzada.  
Les característiques del subsol són adequades per a l'activitat proposada, segons l'estudi hidrogeològic presentat.  
Quant als efectes sobre el medi, qualsevol de les dues alternatives proposades són admissibles.  
I) Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, l'objecte de la modificació del pla proposat no influeix en altres plans o programes; no té incidència en el model territorial vigent en el municipi, ni produeix increment significatiu en el consum de recursos; no suposa afecció sobre elements del patrimoni natural o cultural, per la qual cosa es pot concloure que el procediment d'avaluació ambiental simplificada és suficient per a determinar que la proposta no presenta nous efectes significatius sobre el medi ambient.  
  
D'acord amb això, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 5, del Pla general del Genovés, l'objecte del qual serà el descrit en la documentació remesa, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que prèviament a aprovar-lo definitivament es complisquen els condicionants descrits a continuació, corresponent continuar la tramitació de la modificació del Pla conforme amb la seua normativa sectorial.  
1. En la proposta de planejament que es presenta per a aprovació definitiva s'haurà de justificar quina de les dues alternatives es tria, ja que ambdues són ambientalment viables. Per a això serà necessari:  
- Estudiar les necessitats superficials requerides en funció del nombre de defuncions.  
- Justificar l'existència de recursos per a l'ampliació (subministraments d'aigua, energia, xarxa de sanejament, accessibilitat i aparcament).  
2. S'hauran d'atendre les determinacions que conté l'informe del Servei d'Infraestructura Verda i Paisatge, de l'11 de juny de 2021.  
3. Per a fomentar la mobilitat sostenible es recomana la construcció d'un carril bici entre el nucli urbà i el cementeri.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i posarà fi a la producció dels efectes que li són propis si, una vegada publicat en el Diari Oficial de la Generalitat Valenciana no s'haja procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent:  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot l'esmentat més amunt, la Comissió d'Avaluació Ambiental acorda: emetre un Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la modificació puntual núm. 5, d'ampliació del cementeri del Genovés, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra aquesta resolució, per no ser un acte definitiu en via administrativa, no s'hi podrà interposar cap recurs; la qual cosa no és inconvenient perquè es puguen utilitzar els mitjans de defensa que en el seu dret es consideren oportuns.  
Per la qual cosa li notifique perquè en prenga coneixement i efectes oportuns.  
Per la qual cosa se certifica amb anterioritat a l'aprovació de l'acta corresponent i a reserva dels termes necessaris que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 22 de juliol de 2021.- El secretari de la Comissió d'Avaluació Ambiental: José del Valle Arocas.»  
  
València, 19 d'octubre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.